11. ΝΟΜΟΣ υπ’ αριθ. 3811 της 9/14 Φεβρ. 1958  Περί εκτάσεως ενίων διατάξεων του Ν.Δ. 3379/ 1955 «περί το προσωπικού της Δημοσίας Εκπαιδεύσεως» επί του εκπαιδευτικού προσωπικού των Αναμορφωτικών Καταστημάτων ανηλίκων.  Άρθρ.1.-1.Αι διατάξεις των παρ. 1, 2, 4 εδάφ. α' και β' και παρ. 5 του άρθρ. 22 του Ν.Δ. 3379/1955 «περί του προσωπικού της Δημοσίας Εκπαιδεύσεως», (Τομ. 32, σελ. 163) ως και αι διατάξεις των εδαφίων ς' και η' στοιχ. ΙΙ και ΙΙΙ του άρθρ. 38 του αυτού Ν.Δ/τος εφαρμόζονται αναλόγως και επί των Διδασκάλων Φυσικής Αγωγής, Επαγγελματικής Εκπαιδεύσεως, Οικοκυρικής και Μουσικής των Αναμορφωτικών Καταστημάτων Ανηλίκων, εφ’ όσον κέκτηνται τα απαιτούμενα δια τας αντιστοίχους θέσεις της Δημοσίας Εκπαιδεύσεως προσόντα.  2.Αι διατάξεις της παρ. 1 του άρθρ. 36 του αυτού ως άνω Ν.Δ/τος εφαρμόζονται και επί των δημοδιδασκάλων των αυτών Αναμορφωτικών Καταστημάτων.  3.(Κυρούται η υπ' αριθ. 304 της 17ης Φεβρ. 1956 πράξις του Υπουργικού Συμβουλίου, δι’ ης εγκρίνεται όπως, το δύναμει  του άρθρ. 36 του Ν.Δ. 3379/1955 «περί του προσωπικού της Δημοσίας Εκπαιδεύσεως» χορηγηθέν εις τους δημοδιδασκάλους των σχολείων του Υπουργείου Παιδείας ειδικόν μηνιαίον επίδομα, παρασχεθή και εις τους υπηρετούντας εις τα Αναμορφωτικά Καταστήματα Ανηλίκων του Υπουργείου Δικαιοσύνης 10 δημοδιδασκάλους). Σελ. 624(α) Άρθρ.2.-1.(Προστίθεται παρ. 8 εις το άρθρον 88 του Ν.Δ. της 28 Σεπτ. 1935 ανωτ. σελ. 561).  2.(Προστίθεται εδάφιον μετά το πρώτον εδάφιον της παρ. 6 του άρθρ. 89 του αυτού ως άνω Ν.Δ/τος). Άρθρ.3-4.(Κατηργήθησαν δια των διατάξεων του νέου Οργανισμού του Υπουργείου Δικαιοσύνης).  Άρθρ.5.-1.Το δια του Ν.Δ. 1113/1949 ιδρυθέν Νοσοκομείον Κρατουμένων και μετά το Ν.Δ. 2592/1953 «περί οργανώσεως της Ιατρικής Αντιλήψεως» εξακολουθεί αποτελούν Κρατικήν Υπηρεσίαν Φυλακής - Νοσοκομείου υπαγομένην εις την αρμοδιότητα του Υπουργείου Δικαιοσύνης.  2.Ιατροί υπηρετήσαντες ως έκτακτοι ιατροί φυλακών υπέρ την δεκαετίαν και απολυθέντες κατ’ εφαρμογήν του Ν.Δ. 2500/1953, δύνανται να διορισθώσι κατά προτίμησιν εις κενάς θέσεις ιατρών φυλακών, εφ’ όσον κέκτηνται τα νόμιμα προσόντα, είχον δε και την νόμιμον ηλικίαν κατά χρόνον της αρχικής, ως εκτάκτων, προσλήψεώς των. 3.Οι παρά ταις φυλακαίς υπηρετούντες ήδη έκτακτοι λογισταί μονιμοποιούνται εις κενάς θέσεις λογιστών επί βαθμώ 9ω, εφ’ όσον κέκτηνται υπέρ δεκαετή ευδόκιμον υπηρεσίαν μετά σύμφωνον γνώμην του Υπηρεσιακού Συμβουλίου.  Δια την περαιτέρω προαγωγήν αυτών υπολογίζεται ο χρόνος υπηρεσίας των ως εκτάκτων εις τον βαθμόν τον αντιστοιχούντα εις τας αποδοχάς αυτών κατά τον χρόνον της μονιμοποιήσεως.  Άρθρ.6.-Εις απολυομένους εκ των Σωφρονιστικών και Αναμορφωτικών Καταστημάτων απόρους ανηλίκους, στερουμένους εξωτερικής ή εσωτερικής ενδυμασίας ή υποδημάτων, επιτρέπεται η υπό του Καταστήματος χορήγησις τοιούτων ειδών εκ των υπ’ αυτών χρησιμοποιουμένων εν ταις Καταστήμασι, μετ’ απόφασιν της παρ’ αυτώ διαχειριστικής Επιτροπής, πλήρως ητιολογημένην, εκδιδομένην δε προτάσει του Διευθυντού, μετ’ έγγραφον βεβαίωσιν της οικείας Εταιρείας Προστασίας ανηλίκων περί της αδυναμίας αντιμετωπίσεως παρ’ αυτής της σχετικής ανάγκης.  Άρθρ.7.-Η οργανική σύνθεσις του προσωπικού εκάστης φυλακής και αναμορφωτικού καταστήματος καθορίζεται εκάστοτε δι’ αποφάσεως του Υπουργού της Δικαιοσύνης εντός των υφισταμένων οργανικών θέσεων.  Άρθρ.8.-(Αντικατεστάθη δια των διατάξεων του νέου Οργανισμού του Υπουργείου Δικαιοσύνης). 6.Ι.δ.11 Αναμορφωτικά Καταστήματα Άρθρ.9.-1.Επιτρέπεται η παρά τοις δικαστηρίοις ανηλίκων τοποθέτησις επιμελητών, δαπάναις της Βασιλικής Προνοίας, κατόπιν διαγωνισμού εκ των αποφοίτων Νομικής ή Φιλοσοφικής ή Θεολογικής Σχολής Ελληνικού Πανεπιστημίου ή της Παντείου Ανωτάτης Σχολής Πολιτικών Επιστημών ή Παιδαγωγικών Ακαδημιών ή ανεγνωρισμένης ημεδαπής ή αλλοδαπής Σχολής Κοινωνικής Προνοίας ή εκ των επί διετίαν τουλάχιστον υπηρετούντων παρά τοις δικαστηρίοις ανηλίκων τακτικών Επιμελητών του Νομ. 2793/1954 «περί οργανώσεως παρά τοις δικαστηρίοις ανηλίκων Υπηρεσίας Επιμελητών Ανηλίκων». Η τοποθέτησις ενεργείται δι’ αποφάσεως του Υπουργού της Δικαιοσύνης εκδιδομένης κατόπιν συμφώνου γνώμης Πενταμελούς Επιτροπής συγκροτουμένης δι’ όμοιας αποφάσεως παρά τη αρμοδία Γενική Διευθύνσει του Υπουργείου Δικαιοσύνης. 2.Δια Β.Δ/των, εκδιδομένων προτάσει του Υπουργού Δικαιοσύνης θέλουσι καθορισθή ή σύνθεσις και η καθόλου αρμοδιότης της κατά την προηγούμενην παράγραφον Επιτροπής, ως και τα λοιπά ειδικώτερα προσόντα, τα της δι' ενεργείας του διαγωνισμού, τα της πειθαρχικής τιμωρίας και απομακρύνσεως των αυτών Επιμελητών και της εν γένει υπηρεσιακής τούτων καταστάσεως, καθ’ ον χρόνον παρέχουν τας υπηρεσίας αυτών. Άρθρ.10.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. 